ახალგაზრდული ფორუმი „SDG თაობა: როგორ ვაქციოთ მიზნები მიღწევებად“
2019-05-04 10:00 (Asia/Dubai)
4 მაისს, 10:00-დან 16:00 საათამდე, ილიას სახელმწიფო უნივერსიტეტის B201 დარბაზში გაეროში საქართველოს ახალგაზრდობის წარმომადგენელი ლიკა ტორიკაშვილი გამართავს საერთაშორისო ახალგაზრდულ ფორუმს „SDG თაობა: როგორ ვაქციოთ მიზნები მიღწევებად“. ფორუმში მონაწილეობას მიიღებს სხვადასხვა სფეროში მოღვაწე 10 ახალგაზრდა ქალი, რომლებიც თავიანთი წარმატების ისტორიასა და ამ წარმატების გზაზე არსებული გენდერული სტერეოტიპების შესახებ ისაუბრებენ.
გენდერული სტერეოტიპები ჩვენს საზოგადოებაში იმდენად გავრცელებულია, რომ მოზარდებს ხშირად უჭირთ გააზრება, რამხელა გავლენა შეიძლება მოახდინოს გენდერული საკითხებისადმი არაჯანსაღმა შეხედულებებმა მათ პიროვნულ განვითარებაზე. იმისათვის, რომ სტერეოტიპების მსხვერპლნი არ გავხდეთ, მნიშვნელოვანია მეტი ვიცოდეთ ისეთი საკითხების შესახებ, როგორებიცაა: ადამიანის უფლებები, გენდერული თანსწორობა, რეპროდუქციული ჯანმრთელობა და სხვ. ფორუმის უმთავრესი მიზანია, ახალგაზრდები დააფიქროს არსებულ სტერეოტიპებსა და იმ როლზე, რომელსაც ანიჭებენ ქალებს განათლების, კულტურისა თუ მდგრადი განვითარების სხვა სფეროებში. ისინი გაეცნობიან სტერეოტიპების იდეას და განიხილავენ გენდერული სტერეოტიპების უსამართლო ბუნებას, ასევე იმსჯელებენ გაეროს 2030 წლის დღის წესრიგის მეხუთე მიზნის – გენდერული თანასწორობის – შესახებ.
ღონისძიების სტუმრები იქნებიან: დიდი ბრიტანეთიდან შაზია რამზანი (Shazia Ramzan) და კაინათ რიაზი (Kainat Riaz), ნობელის მშვიდობის პრემიის ყველაზე ახალგაზრდა ლაურეატის, მალალა იუსუფზაის, თანაკლასელები, რომლებიც წლების განმავლობაში მალალასთან ერთად იბრძვიან, რათა ყველა გოგონას ჰქონდეს განათლების მიღების საშუალება, ასევე კარენ სუდრი – ისრაელის ახალგაზრდობის წარმომადგენელი გაეროში და აზიზა აზნიზანი – მალაიზიის “Paint the World-ის” დამფუძნებელი.
ახალგაზრდული ფორუმი ხორციელდება გაეროს სააგენტოებთან – გაეროს მოსახლეობის ფონდსა (UNFPA) და გაეროს განვითარების პროგრამასთან (UNDP) პარტნიორობით, შვედეთის მთავრობის მიერ დაფინანსებული გაეროს ერთობლივი პროგრამის „გენდერული თანასწორობისთვის“ ფარგლებში. ღონისძიების მხარდამჭერია ილიას სახელმწიფო უნივერსიტეტი.
პროექტში მონაწილეობა შეუძლია 15-დან 30 წლის ჩათვლით ნებისმიერ დაინტერესებულ პირს, რომელიც პროექტის განმავლობაში ინგლისურ ენაზე მუშაობას შეძლებს.
დრო: 4 მაისი, 10:00-16:00 საათი
ადგილმდებარეობა: ილიას სახელმწიფო უნივერსიტეტის B201 დარბაზი (ილია ჭავჭავაძის გამზირი N32)
ღონისძიებაზე დასასწრებად გთხოვთ გაიაროთ რეგისტრაცია.

ვორკშოპი: „აკადემიური პუბლიკაცია: ანონიმურად რეცენზირებული წიგნები და სტატიები“
2019-05-03 14:00
28 მაისს, 14:00 საათზე, ილიას სახელმწიფო უნივერსიტეტის E207 აუდიტორიაში ჩატარდება ვორკშოპი, რომელიც შეეხება აკადემიური პუბლიკაციის სხვადასხვა ფორმატს და განიხილავს აკადემიური ტექსტის გამოქვეყნების სტრატეგიებსა და წინაღობებს.
ვორკშოპი განკუთვნილია ილიას სახელმწიფო უნივერსიტეტის ხელოვნებისა და მეცნიერების ფაკულტეტის სამაგისტრო და სადოქტორო სტუდენტებისთვის. პრეზენტაციებთან ერთად გაიმართება დისკუსიაც, რომლის დროსაც სტუდენტებს შეუძლიათ, აუდიტორიას გაუზიარონ თავიანთი გამოცდილებები და ჩამოაყალიბონ საკუთარი ინტერესები.
განრიგი
სესია 1. 14-15:30 საათი
პროფ. ქეთი გურჩიანი – „ჟურნალის რეიტინგები“
პროფ. თამთა ხალვაში – „როგორ გამოვცეთ სამეცნიერო წიგნი?“
პროფ. ფლორიან მიულფრიდი – „პუბლიკაცია აკადემიური სივრცის მიღმა“
შესვენება (ყავა, ჩაი) – 15:30-16:00 საათი
სესია 2. 16:00-17:00 საათი
დისკუსია
დრო: 28 მაისი, 14:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. N3/5), ილიას სახელმწიფო უნივერსიტეტი
დასწრება თავისუფალია.

საერთაშორისო კონფერენცია „კომუნისტური რეპრესიები საქართველოსა და პოლონეთში“
2019-05-03 13:08
ჰგფნ

ილიაუნის სამართლის სკოლის კონკურსი სისხლის სამართლის საზაფხულო სკოლაში მონაწილეობისათვის
2019-05-03 11:27
2019 წლის 25-26 მაისს ილიას სახელმწიფო უნივერსიტეტის სამართლის სკოლისა და ქართული, გერმანული და საერთაშორისო სისხლის სამართლის ინსტიტუტის ორგანიზებით ილიაუნის სტეფანწმინდის (ყაზბეგის) სასწავლო ბაზაზე გაიმართება საზაფხულო სკოლა. სკოლის თემაა: „სისხლის სამართალი და ადამიანის უფლებები“.
სკოლაში მონაწილეობა შეუძლიათ ილიაუნის სამართლის სკოლის საბაკალავრო საფეხურის მეორე, მესამე და მეოთხე კურსის სტუდენტებს, რომლებიც შეირჩევიან კონკურსის საფუძველზე.
საზაფხულო სკოლას გაუძღვებიან ილიაუნის სამართლის სკოლის ლექტორი ბაჩანა ჯიშკარიანი და მოწვეული ტრენერი მარიო შიუტცე (იენა, გერმანია).
მონაწილეობის მსურველებმა რეგისტრაციისთვის გამოგზავნეთ რეზიუმე, სასწავლო ბარათი (რომელშიც ჩანს სტუდენტის აკადემიური მოსწრება) და საკონტაქტო ინფორმაცია ელექტრონულ მისამართზე: sopio.shubladze@iliauni.edu.ge.
რეგისტრაციის ბოლო ვადაა: 2019 წლის 14 მაისი
სამუშაო ენები: ქართული, გერმანული (ტრენერის მოხსენებების ქართული თარგმანი უზრუნველყოფილი იქნება)
საუკეთესო აკადემიური მოსწრების კონკურსანტები საჭიროების შემთხვევაში გაივლიან გასაუბრებას.
კონკურსში მონაწილეთა რაოდენობა შეზღუდულია.
გისურვებთ წარმატებას!

ზოლტან ფაბრის ფილმის „დაუსრულებელი ფრაზის 141 წუთი“ ჩვენება და დისკუსია
2019-05-02 20:00
2 მაისს, ხუთშაბათს, 20:00 საათზე, ილიაუნის A101 აუდიტორიაში ილიას სახელმწიფო უნივერსიტეტის სტუდენტური კინოკლუბი “CinExpress” წარმოგიდგენთ ზოლტან ფაბრის ფილმს „დაუსრულებელი ფრაზის 141 წუთი“.
ფილმის ჩვენებამდე რეჟისორსა და მის შემოქმედებაზე ისაუბრებს ილიას სახელმწიფო უნივერსიტეტის პროფესორი გოგი გვახარია.
ფილმს საფუძვლად უდევს უნგრული ლიტერატურის კლასიკოსის, ტიბორ დერის სამტომიანი რომანი, რომელშიც მოქმედება ხდება გასული საუკუნის 30-იან წლებში, უნგრეთის ფაშიზაციისა და, ამავე დროს, მემარცხენე ძალების გამოცოცხლების ეპოქაში. ფილმის გმირი ლერინცი ბუდაპეშტელი ბურჟუაა, რომელიც დაპირისპირებულ ძალებს შორის არჩევანის გაკეთების პროცესში მარტო რჩება – არც ერთი სოციალური ჯგუფი არ იღებს თავის რიგებში.
„ფაბრის ფილმი ისტორიისა და ადამიანის ურთიერთობის, კონფლიქტის თემას ეხება და, ნამდვილად შეიძლება ითქვას, რომ ფილმის მთავარი პერსონაჟი თავად ისტორიაა – უნგრული კინოს კლასიკოსი ცდილობს გააერთიანოს ისტორიის სახეები ისე, თითქოს დახეულ, დაზიანებულ ფოტოსურათს ამთლიანებს“ – გოგი გვახარია.
ჩვენების შემდეგ გაიმართება დისკუსია.
რეჟისორი: ზოლტან ფაბრი
წელი: 1975
ხანგრძლივობა: 2 საათი, 15 წუთი
გახმოვანება: ორიგინალი, ქართული სუბტიტრებით

დრო: 2 მაისი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ლიტერატურულ კლუბში: დათო ბარბაქაძის პოეტური კრებულის პრეზენტაცია
2019-05-02 19:00
2 მაისს, 19:00 საათზე, ილიას სახელმწიფო უნივერსიტეტის წიგნის სახლ „ლიგამუსში“ ილიაუნის ლიტერატურული კლუბი და გამომცემლობა Poezia Press-ი გეპატიჟებათ დათო ბარბაქაძის პოეტური კრებულის პრეზენტაციაზე. „ტბის სანაპიროს სიმღერები“ 2001-2004 წლებში დაიწერა. ეს კრებულის მეორე გამოცემაა (პირველად 2004 წელსვე გამოსცა „საარმა“).
წიგნს წარადგენენ თავად ავტორი, დათო ბარბაქაძე და ილიას სახელმწიფო უნივერსიტეტის პროფესორი, შედარებითი ლიტერატურის ინსტიტუტის დირექტორი ბელა წიფურია.
დრო: 2 მაისი, 19:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სამეცნიერო კაფე: „ბუნებრივი კატასტროფები საქართველოში და კვლევის თანამედროვე მეთოდები“
2019-05-02 19:00
2 მაისს, 19:00 საათზე, ვაკის მედიათეკაში ილიაუნის დედამიწის შემსწავლელ მეცნიერებათა ინსტიტუტისა და სეისმური მონიტორინგის ეროვნული ცენტრის გეოგრაფიის დეპარტამენტის უფროსი ლაშა სუხიშვილი წაიკითხავს საჯარო ლექციას თემაზე: „ბუნებრივი კატასტროფები საქართველოში და კვლევის თანამედროვე მეთოდები“.
მომხსენებელი ისაუბრებს ბოლო წლებში საქართველოში მომხდარ გახმაურებულ ბუნებრივ კატასტროფებსა და მათი კვლევის თანამედროვე მეთოდებზე. განიხილავს როგორც სატელიტურ ტექნოლოგიებს, ისე ექსპედიციების დროს მონაცემთა მოპოვების მეთოდებს კონკრეტული მაგალითების საფუძველზე. შეეხება ბუნებრივი კატასტროფების მოდელირებისა და პროგნოზირების კომპონენტსაც.
დრო: 2 მაისი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

ჰოლანდიური ვოკალური ანსამბლის Barbers & Bishops საგუნდო მუსიკის საღამო
2019-05-02 18:00
2 მაისს, 18:00 საათზე, ილიას სახელმწიფო უნივერსიტეტის B201 აუდიტორიაში საგუნდო მუსიკის საღამოს გამართავს მამაკაცთა კაპელა Barbers & Bishops (ჰოლანდია). კონცერტში მონაწილეობას მიიღებს ილიაუნის ხალხური სიმღერის სტუდენტური გუნდი.
დრო: 2 მაისი, 18:00 საათი
ადგილმდებარეობა: B201 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ჯულიუს ცაის საჯარო ლექცია: Becoming a Global Learner
2019-05-02 16:00
2 მაისს, 16:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ აშშ-ს საელჩოს კულტურის ატაშე იულიუს ცაი გამართავს საჯარო ლექციას თემაზე: Becoming a Global Learner.
სამუშაო ენა: ინგლისური
დრო: 2 მაისი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.
ვრცლად ჯულიუს ცაი შესახებ იხ. ბმულზე.

საჯარო ლექცია თემაზე: „გაწვრთნილი ძაღლების როლი პოლიციის საქმიანობაში“
2019-04-30 18:00
30 აპრილს, 18:00 საათზე, ილიას სახელმწიფო უნივერსიტეტის G106 აუდიტორიაში ცხოველთა მონიტორინგის სააგენტოს ინიციატივით გაიმართება საჯარო ლექციების კურსის „ყველაფერი შინაური ცხოველების შესახებ“ მორიგი საჯარო ლექცია თემაზე: „გაწვრთნილი ძაღლების როლი პოლიციის საქმიანობაში“.
ლექციას შსს-ს საპატრულო პოლიციის დეპარტამენტის კინოლოგიის სამსახურის წარმომადგენელი მანუჩარ ბელქანია წაიკითხავს.
ლექციის ძირითადი თემებია:

რა მეთოდებით წვრთნიან ძაღლებს და სწავლობენ ნებისმიერ სუნს;

რატომ არჩევენ სხვადასხვა ჯიშის ძაღლებს პოლიციის სხვადასხვა კინოლოგიური სამსახურის საქმიანობაში;

რა ასაკიდან იწყება ლეკვების გაწრთვნა, რას ასწავლიან და რამდენ ხანს გრძელდება წვრთნის პროცესი;

სად ცხოვრობენ ძაღლები და როგორია მათი კვების რაციონი;

ძაღლის მუშაობის რესურსი და რა ხდება რესურსის ამოწურვის შემდეგ;

ძაღლების საშუალებით ამოღებული ნარკოტიკული საშუალებები ან სხვა შედეგი;

ძაღლების მონაწილეობით გახსნილ დანაშაულებათა რეალური ფაქტები.

საჯარო ლექციების კურსზე დასწრება ნებისმიერ მსურველს შეუძლია. კურსის დასრულების შემდეგ მსმენელებს სერტიფიკატები გადაეცემათ.

დრო: 30 აპრილი, 18:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

საჯარო ლექციათა ციკლი სოციალურ და კულტურულ ანთროპოლოგიაში
2019-04-30 15:44
1–29 მაისს ილიას სახელმწიფო უნივერსიტეტში ჩატარდება ლექციათა ციკლი სოციალური და კულტურული ანთროპოლოგიის მიმართულებით.

განრიგი
დრო: 1-ლი მაისი, 15:00 საათი
თემა: Citizenship Gone Wrong
მომხსენებელი: პროფ. ფლორიან მიულფრიდი
ადგილმდებარეობა: D 306 აუდიტორია (ილია ჭავჭავაძის გამზირი #32)

დრო: 8 მაისი, 15:00 საათი
თემა: “მშვიდობის პერფორმანსი”
მომხსენებელი: პროფ. ქეთევან გურჩიანი
ადგილმდებარეობა: D306 აუდიტორია (ილია ჭავჭავაძის გამზირი #32)

დრო: 15 მაისი, 15:00 საათი
თემა: The Social Life of Mistrust
მომხსენებელი: პროფ. ფლორიან მიულფრიდი
ადგილმდებარეობა: D306 აუდიტორია (ილია ჭავჭავაძის გამზირი #32)

დრო: 23 მაისი, 17:00 საათი
თემა: Why Anthropology Matters More than Ever
მომხსენებელი: პროფ. თომას ჰილანდ ერიქსენი
ადგილმდებარეობა: წიგნის სახლი “ლიგამუსი” (ილია ჭავჭავაძის გამზირი #32)
ლექციის შემდეგ გაიმართება თომას ჰილად ერიქსენის წიგნის „მცირე ადგილები, ვრცელი საკითხები: შესავალი სოციალურ და კულტურულ ანთროპოლოგიაში“ ქართულენოვანი თარგმანის პრეზენტაცია.
წიგნის წარმდგენები: პროფ. თამთა ხალვაში, დოქტ. რუსლან ბარამიძე

დრო: 29 მაისი 15:00 საათი
თემა: „ძარცვის კოსმოლოგიები კრიზისის დროს“
მომხსენებელი: პროფ. თამთა ხალვაში
ადგილმდებარეობა: D306 აუდიტორია (ილია ჭავჭავაძის გამზირი #32)

სამუშაო ენები: ქართული, ინგლისური
დასწრება თავისუფალია.

"ნორმან ჯუისონის ფილმის „იესო ქრისტე სუპერვარსკვლავი“ ჩვენება და დისკუსია"
2019-04-25 20:00
25 აპრილს, ხუთშაბათს, 20:00 საათზე, ილიაუნის A101 აუდიტორიაში ილიას სახელმწიფო უნივერსიტეტის სტუდენტური კინოკლუბი CinExpress წარმოგიდგენთ ნორმან ჯუისონის ფილმს „იესო ქრისტე სუპერვარსკვლავი“.
ეს არის მუსიკალური დრამა, რომელიც იესო ქრისტეს ბოლო კვირებზე მოგვითხრობს.
ჩვენების შემდეგ გაიმართება დისკუსია
რეჟისორი: ნორმან ჯუისონი
წელი: 1973
ხანგრძლივობა: 1 საათი, 46 წუთი
გახმოვანება: ორიგინალი, ინგლისური სუბტიტრებით
დრო: 25 აპრილი, 20:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

სამეცნიერო კაფე: „სამყაროს განჯადოების“ ლიტერატურული მოდელი“
2019-04-25 19:00
25 აპრილს, 19:00 საათზე, ვაკის მედიათეკაში ილიას სახელმწიფო უნივერსიტეტის პროფესორი ნინო ფირცხალავა წაიკითხავს საჯარო ლექციას „სამყაროს განჯადოების“ ლიტერატურული მოდელი (ნოვალისიდან მაქს ფრიშამდე)“.
თემის მოკლე აღწერა
ევროპული განმანათლებლობის ძირეული პროგრამის გენერალური ხაზის არსს „სამყაროს განჯადოება“ წარმოადგენს, რაც, პირველ რიგში, მითოსის მოკვდინება/მოსპობაში მდგომარეობს. ეს კი იმთავითვე გულისხმობს გონიერების სახელითა და რაციონალური აზროვნების მეშვეობით პროგრესის შემაფერხებელი ყველა დაბრკოლების განადგურებას. ამ ტენდენციამ მოიტანა ზუსტი მეცნიერებებისა და საბუნებისმეტყველო დარგებისადმი მანამდე არნახული, განსაკუთრებული ინტერესი, ასევე მათემატიკის, რიცხვის აბსოლუტური კულტი. სწორედ ამ გადასახედიდან ხდებოდა კულტურის ისტორიის გადაფასება. გადამწყვეტ მომენტად კი რჩებოდა მითოსის დანგრევა. ძალიან საინტერესოა, თუ როგორ პასუხობს ამ გამოწვევას ხელოვნება და, პირველ რიგში, ლიტერატურა. ამიტომაც სასურველი იქნებოდა, ამ პროცესის წარმოდგენა სხვადასხვა ეპოქის ლიტერატურული ტექსტების მაგალითზე, ვინაიდან განსხვავებულ ეპოქას პასუხის განსხვავებული ფორმა და სტილი მოაქვს:
ნოვალისის „სუმბული და ვარდკოკორი“ და ე. თ. ა. ჰოფმანის „პატარა ცახესი“ იმის ნიმუშია, როგორ პასუხობს ადრეული თუ გვიანი რომანტიზმი ლიტერატურული ზღაპრის მეშვეობით ამ გამოწვევას. მოგვიანებით, მეოცე საუკუნის დასაწყისში, ჰოფმანსტალის „წერილი“ ენობრივი სკეფსის კონტექსტში ცდილობს მოუძებნოს ახსნა განმანათლებლური რაციონალიზმის რადიკალიზმს. მაქს ფრიშისეული „Homo Faber“-ი კი პოსტმოდერნის ეპოქის ადამიანის პოზიციიდან რეაგირებს მკაცრი რაციონალიზმის მიერ მითოსის განადგურების მცდელობაზე.
განსახილველი ლიტერატურული ტექსტების შემთხვევაში, ალბათ, ერთმნიშვნელოვნად შეიძლება იმის თქმა, რომ აქ მითოსის ჯადოს აყრასა და განადგურებაზე ან თუნდაც მისი გრძნეულების შებოჭვაზე საუბარი თითქმის შეუძლებელია. საქმე ის არის, რომ აქ მითოსისადმი განმანათლებლობის ლამის უკიდურესობამდე მისულ შიშს თავად ხელოვნება პასუხობს მისივე ენით და ქმნის სამყაროს საკუთარ წარმოსახვით კულტურულ მოდელს, რომელსაც ის რაციონალიზმის დიქტატურას უპირისპირებს. სწორედ ამაში მდგომარეობს ხელოვნების მეშვეობით გადააზრებული და წარმოსახული მითოსისა და განმანათლებლობის წინააღმდეგობრივი ურთიერთმიმართება.
მომხსენებლის შესახებ

ნინო ფირცხალავა 1976-1980 წლებში სწავლობდა ფრიდრიხ შილერის იენის უნივერსიტეტში.
1984 წელს დაიცვა საკანდიდატო დისერტაცია: „ანტიკურობის რეცეფციის პრობლემა თანამედროვე ევროპულ დრამატურგიაში“, 1994 წელს – სადოქტორო დისერტაცია: „სამყაროსა და კულტურის მოდელი თომას მანის შემოქმედებაში მისი კუტურფილოსოფიური იდეების შუქზე“.
2010 წლიდან ილიას სახელმწიფო უნივერსიტეტის მეცნიერებათა და ხელოვნების ფაკულტეტის პროფესორია.
2006-2010 წლებში იყო ილიას სახელმწიფო უნივერსიტეტის უცხო ენათა ფილოლოგიის ფაკულტეტის დეკანი, პროფესორი; 2005-2006 წლებში – ილია ჭავჭავაძის სახელობის ენისა და კულტურის თბილისის სახელმწიფო უნივერსიტეტის რექტორის მოვალეობის შემსრულებელი; 1986-2006 წლებში – თსუ ისტორიის ფაკულტეტის კულტურის ისტორიის კათედრის პროფესორი.
1994-1998 წლებში ირანის ისლამურ რესპუბლიკაში ავსტრიის საელჩოს კულტურის ინსტიტუტის გერმანულენოვანი ლიტერატურის პედაგოგად მუშაობდა.
1996-1998 წლებში იყო თეირანის თავისუფალი უნივერსიტეტის დოქტორანტთა ჯგუფის
სამეცნიერო ხელმძღვანელი.
დრო: 25 აპრილი, 19:00 საათი
ადგილმდებარეობა: ვაკის პარკი, მედიათეკა
დასწრება თავისუფალია.

დისკუსია თემაზე: „სად გადის ზღვარი პირადი ცხოვრების დაცვასა და გამოხატვის თავისუფლებას შორის?"
2019-04-25 16:00
ბოლო პერიოდში განვითარებულმა მოვლენებმა ნათლად დაგვანახა, რომ პირადი ცხოვრების ხელშეუხებლობის უზრუნველსაყოფად არსებული სისხლის სამართლებრივი გარანტიები გამოხატვის თავისუფლებით დაცულ სფეროში არაპროპორციულ ჩარევას წარმოადგენს.
სისხლის სამართლის კოდექსის 157-ე პრიმა მუხლის დისპოზიცია დანაშაულის გამოძიებაზე პასუხისმგებელ ორგანოებს აღჭურავს განუსაზღვრელი უფლებამოსილებით, პირადი ცხოვრების ამსახველი კადრების მოპოვება-შენახვა-გავრცელებაზე სისხლის სამართლებრივ პასუხისგება გაავრცელონ ისეთ შემთხვევებზეც, როცა ბრალდებული პირები პირად მიმოწერებში მიღებული ვიდეოს შინაარსზე ინფორმირებულნი არ იყვნენ და არც მართლსაწინააღმდეგო განზრახვით მოქმედებდნენ.
აღნიშნულ საკითხთან დაკავშირებით საკონსტიტუციო სასამართლოში შეტანილია სარჩელი „ანი აროშაძე საქართველოს პარლამენტის წინააღმდეგ”.
25 აპრილს, 16:00 საათზე, ილიას სახელმწიფო უნივერსიტეტის A409 აუდიტორიაში გაიმართება სტუდენტური დისკუსია თემაზე: „სად გადის ზღვარი პირადი ცხოვრების დაცვასა და გამოხატვის თავისუფლებას შორის?”
მომხსენებელი, კონსტიტუციონალისტი გიორგი ჩიტიძე, ისაუბრებს პრობლემის არსსა და აქტუალობაზე, რის შემდეგაც იქნება სტუდენტებისა და დაინტერესებული პირთა შეხედულებების გაცნობა.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
ღონისძიების მოდერატორი: სამართლის სკოლის მე-2 კურსის სტუდენტი მაია თოდუა.
ღონისძიების ორგანიზატორია კონსტიტუციური კვლევების ცენტრი.
დრო: 25 აპრილი, 16:00 საათი
ადგილმდებარეობა: A409 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

პროექტის „შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად“ ტრენინგ-სესიები
2019-04-25 15:07
ილიას სახელმწიფო უნივერსიტეტი ERASMUS+ პროგრამის ინსტიტუციური განვითარების პროექტის –შეფასების მექანიზმები უმაღლეს საგანმანათლებლო დაწესებულებებში ახლებური სასწავლო გარემოს ჩამოსაყალიბებლად (ASSET -Assessment Tools for new learning environments in higher education institutions) –ფარგლებში გთავაზობთ შემდეგ ტრენინგ-სესიებს:

ღია ციფრული სამკერდე ნიშნები

ღია სამკერდე ნიშნები ფართოდ გამოიყენება ტალინის უნივერსიტეტში, როგორც ახალი ტრენდი საგანმანათლებლო ტექნოლოგიებში. ეს ინსტრუმენტი წარმოადგენს შეფასების ახალ საშუალებას. მრავალი პედაგოგის აზრით, ღია ციფრულ სამკერდე ნიშნებს უდიდესი პოტენციალი აქვს, ხელი შეუწყოს სტუდენტის სწავლას და შეცვალოს სწავლის მიღწევების აღიარება, რათა შეფასება და მიღწევები უფრო თვალშისაცემი გახდეს და აღიარებულ იქნას ინსტიტუციის ფარგლებს გარეთ.
სესია გაიმართება 2019 წლის 15 მაისს, 14:00-დან 16:00 საათამდე E102 აუდიტორიაში.
რეგისტრაციისთვის ეწვიეთ ბმულს: http://bit.ly/2DxWOpP

კრიტიკული მეგობრის მიდგომა

კრიტიკული მეგობარი კომპლექსური, ინტეგრირებული მიდგომაა, დაფუძნებული სწავლების კონსტრუქტივისტულ პრინციპებსა და რეფლექსიურ პრაქტიკაზე. იგი ემყარება ურთიერთსწავლებას, თანამშრომლობასა და გამოწვევებისადმი მზაობას. ასეთი მიდგომა ფართოდ გამოიყენება წარმატებული დასავლური ქვეყნების საგანმანათლებლო სისტემებში და ეფექტური გზაა, რომელიც ფოკუსირებულია მასწავლებლებსა და სტუდენტებს, ასევე თავად სტუდენტებს შორის ეფექტური უკუკავშირის გზით პროფესიული განვითარებისკენ.
სესია გაიმართება 2019 წლის 15 მაისს, 11:00-დან 13:00 საათამდე E207 აუდიტორიაში.
რეგისტრაციისთვის ეწვიეთ ბმულს: http://bit.ly/2UW7SI3

ურთიერთშეფასება/რეფლექსიური დღიური

ურთიერთშეფასება არის პროცესი, როდესაც სტუდენტები აფასებენ სტუდენტებს. თანატოლების მიერ შეფასებისას სტუდენტებს უძლიერდებათ გაკვეთილის სწავლის მიზნებისა და წარმატების კრიტერიუმების გაგება, რაც, თავის მხრივ, ეხმარება მათ საკუთარი სწავლის შეფასებაში. მთავარი გამოწვევა, რომელსაც ASSET ექსპერტები აწყდებიან, შეფასების ამ ინსტრუმენტის დიდ კლასებში გამოყენებაა. აღნიშნული ნაშრომის მიზანია განახლებული ურთიერთშეფასების ინსტრუმენტების შეთვაზება, რომელთა გამოყენებაც შესაძლებელი იქნება პრაქტიკულ სასწავლო გარემოში დიდ კლასებში როგორც ისრაელში, ისე საქართველოში.
რეფლექსიური დღიურების მიზნებია სასწავლო პროცესზე დაკვირვებისა და რეფლექსიის ასახვა. სწავლაზე რეაგირების ჩანაწერების ძირითადი სარგებელი მდგომარეობს ისეთი გარემოს შექმნაში, რომელშიც სტუდენტები თავისუფლად გამოხატავენ თავიანთ წუხილებს და ექსპერიმენტებს ატარებენ სწავლის პროცესში. მიზანი სტუდენტების წახალისებაა, რათა აღმოაჩინონ და გააზიარონ საკუთარი აზრები და დაფიქრდენენ ჯგუფურ მუშაობაზე, და არა პრაქტიკაში აქამდე გამოყენებულ ინდივიდუალურ მიდგომებზე.
სესია გაიმართება 2019 წლის 15 მაისს, 14:00-დან 16:00 საათამდე E207 აუდიტორიაში.
რეგისტრაციისთვის ეწვიეთ ბმულს: http://bit.ly/2Ps7Phj

კონცეპტუალური რუკები (CoMa)

კონცეპტუალური რუკები (CoMa) ცოდნის ვიზუალურად გადმოცემის საშუალებას გვაძლევს. პროცესი, ერთი მხრივ, გვეხმარება ინფორმაციის სტურუქტურირებასა და ორგანიზებაში და, მეორე მხრივ, მათ შორის კონცეპტუალური კავშირების დამყარებაში. სასწავლო პროცესში კონცეპტუალური რუკების გამოყენება ლექტორს საშუალებას აძლევს შეაფასოს, თუ როგორ უკავშირებენ სტუდენტები შესწავლილ მასალას კურსის საერთო მიზანს. ტრენინგზე შემთავაზებული იქნება კონცეპტუალური რუკების ტექნოლოგიური პლატფორმები და შეფასების მეთოდები.
სესია გაიმართება 2019 წლის 15 მაისს, 11:00-დან 13:00 საათამდე E102 აუდიტორიაში.
რეგისტრაციისთვის ეწვიეთ ბმულს: http://bit.ly/2Zyaqej

სოციოემოციური უნარების შეფასება

სოციოემოციური უნარებს, როგორც წესი, უმაღლეს საგანმანათლებლო დაწესებულებებში არ ასწავლიან და არც რომელიმე საგნის სწავლებაში შედის. ASSET – პროექტის წევრთა გარკვეულ ჯგუფმა მოამზადა განმავითარებელი შეფასების აღნიშნული ინსტრუმენტი, რომელიც სტუდენტის მიერ მართული პროცესია, მაგრამ აფასებს ორივე – სტუდენტიც და მასწავლებელიც.
სესია გაიმართება 2019 წლის 15 მაისს, 11:00-დან 13:00 საათამდე F303 აუდიტორიაში.
რეგისტრაციისთვის ეწვიეთ ბმულს: http://bit.ly/2DzvzeH

სამუშაო ენა: ინგლისური

საკონტაქტო პირები:
ბიზნესის, ტექნოლოგიისა და განათლების ფაკულტეტის განათლების სკოლის დირექტორი – სოფიო ლობჟანიძე –sopiko_lobjanidze@iliauni.edu.ge
ტელ.: 599 54 06 22;
ადამიანური რესურსების მართვის სამსახურის უფროსის თანაშემწე ნინო დუჩიძე – nino.duchidze@iliauni.edu.ge,
ტელ.: 599 89 96 69.
გისურვებთ წარმატებას.

საერთაშორისო ფსიქოტრავმატოლოგიური კონფერენცია „ტრავმა და საზოგადოება“
2019-04-25 11:00
25-26 აპრილს ილიას სახელმწიფო უნივერსიტეტის წიგნის სახლში „ლიგამუსი“ გაიმართება ნატალია ზაზაშვილის სახელობის ყოველწლიური საერთაშორისო ფსიქოტრავმატოლოგიური კონფერენცია „ტრავმა და საზოგადოება“. კონფერენციის თემაა „პროფესიული სტანდარტები და მტკიცებულებაზე დაფუძნებული მიდგომები“. ღონისძიებაზე ყურადღება დაეთმობა შემდეგ საკითხებს: ტრავმის მკურნალობისა და პრევენციის მტკიცებულებაზე დაფუძნებული გზამკვლევი, პროფესიული ეთიკის დაცვის ინსტიტუციური მექანიზმები და სხვ.
კონფერენციის ორგანიზატორები არიან ილიას სახელმწიფო უნივერსიტეტის ფსიქიკური ჯანმრთელობის რესურსცენტრი და ილიაუნის ადიქტოლოგიის ინსტიტუტი, ასევე საქართველოს ფსიქოტრავმის საზოგადოება, საქართველოს წამების მსხვერპლთა რეაბილიტაციის ცენტრი, ფონდი „გლობალური ინიციატივა ფსიქიატრიაში – თბილისი“ და კავშირი ოჯახური ძალადობის წინააღმდეგ „საფარი“.
კონფერენციაზე ვორკშოპებს ჩაატარებენ ევროპის ტრავმული სტრესის კვლევის საზოგადოების ყოფილი პრეზიდენტი, ამჟამად კარდიფის უნივერსიტეტის პროფესორი ჯონათან ბისონი და გერმანულენოვანი ქვეყნების ტრავმული სტრესის კვლევის საზოგადოების ყოფილი პრეზიდენტი, ამჟამად ჰამბურგის ეპენდორფის კლინიკის პროფესორი ჯულია შელოგი.

სამუშაო ენები: ქართული, ინგლისური
დრო: 25-26 აპრილი, 11:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავძის გამზ. N32), ილიას სახელმწიფო უნივერსიტეტი
დასწრება თავისუფალია.

პროექტის „იმოგზაურე, რომ მოჰყვე" წიგნის პრეზენტაცია
2019-04-24 18:00
24 აპრილს, 18:00 სთ-ზე, ილიას სახელმწიფო უნივერსიტეტის წიგნის სახლ „ლიგამუსში” გაიმართება პროექტის „იმოგზაურე, რომ მოჰყვე” წიგნის პრეზენტაცია. პრეზენტაციის მოდერატორი იქნება მწერალი ანა კორძაია-სამადაშვილი.
„იმოგზაურე, რომ მოჰყვე“ შემოქმედებითი კონკურსია, რომელიც ბაკურ სულაკაურის გამომცემლობის პროექტ „ლიტოდისეის“ ფარგლებში ჩატარდა. კონკურსის ფარგლებში შეირჩა 7 საუკეთესო მონაწილე, რომლებმაც საქართველოს ქალაქებში იმოგზაურეს და ამ მოგზაურობის დროს მხატვრული ნაწარმოებები დაწერეს. წიგნში მონაწილეები დამსვენებლებისგან დაცლილ ქალაქებსა და იმ შთაბეჭდილებზე მოგვითხრობენ, რომლებსაც ეს ქალაქები პირველი ნახვისას იწვევენ.
დრო: 24 აპრილი, 18:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ილიაუნის ჩემპიონატი მაგიდის ჩოგბურთში
2019-04-24 17:56
16 მაისს ილიას სახელმწიფო უნივერსიტეტის სტუდენტურ საქმეთა დეპარტამენტი ატარებს შიდასაუნივერსიტეტო ჩემპიონატს მაგიდის ჩოგბურთში (ვაჟები, გოგონები).
ტურნირში მონაწილეობის უფლება აქვთ მხოლოდ ილიას სახელმწიფო უნივერსიტეტის სტუდენტებს.
კენჭისყრა გაიმართება შეჯიბრების დაწყებამდე ნახევარი საათით ადრე.
საპრიზო ადგილებზე გასულ სტუდენტებს გადაეცემათ შესაბამისი თასი, მედლები და სიგელები.
დაინტერესების შემთხვევაში გთხოვთ შეავსეთ ელექტრონული სარეგისტრაციო ფორმა: https://forms.gle/YwsnT2Cd5xNksUoQ6
რეგისტრაციის ბოლო ვადაა 14 მაისი.

საკონტაქტო ინფორმაცია
ტელ.: 514778989; 032 2 220009 (270)
მის.: ქაქუცა ჩოლოყაშვილის გამზირი 3/5, ოთახი F105
Facebook-გვერდი: https://www.facebook.com/iliaunistudentaffairs/

ელფოსტა: student.affairs@iliauni.edu.ge

სამეცნიერო კონფერენცია „მოძრაობის სემანტიკური კომპონენტები ქართველურ ენებში“
2019-04-24 17:00
24 აპრილს, 17:00 საათზე, ილიას სახელმწიფო უნივერსიტეტის E115 აუდიტორიაში გაიმართება სამეცნიერო კონფერენცია „მოძრაობის სემანტიკური კომპონენტები ქართველურ ენებში“, რომელშიც მონაწილეობას მიიღებენ ქართველი, უცხოელი და უცხოეთში მოღვაწე ქართველი მეცნიერები; MA, BA, PhD საფეხურების ფილოლოგიის მიმართულების სტუდენტებისათვის დაგეგმილია სამეცნიერო ვორკშოპი „სივრცითი ზმნისწინები ქართველურ ენებში“, რომელიც ითვალისწინებს ქართველური ენების დინამიკური და სტატიკური შინაარსის ზმნურ ძირებთან ზმნისწინთა თავსებადობისა და ფუნქციების პრობლემურ საკითხებზე დაკვირვებას, ზმნისწინთა სისტემის ფუნქციურ-სემანტიკური ანალიზის სწავლებას თანამედროვე მეთოდებსა და მიდგომებზე დაყრდნობით.
ღონისძიებები იმართება სამეცნიერო პროექტის „მოძრაობის სემანტიკური კომპონენტები მეგრულსა და ლაზურში“ (2016-2019) ფარგლებში (შოთა რუსთაველის საქართველოს ეროვნული სამეცნიერო ფონდის გრანტი N217344), ხელმძღვანელი ილიას სახელმწიფო უნივერსიტეტის ემერიტუს-პროფესორი იზაბელა ქობალავა.
სამუშაო ენა: ქართული
დრო: 24 აპრილი, 17:00 საათი
ადგილმდებარეობა: ილიას სახელმწიფო უნივერსიტეტის E115 აუდიტორია (ი. ჭავჭავაძის გამზ. N32)
დასწრება თავისუფალია.
კონფერენციის პროგრამა
2019 წელი

ალექსეი იანჩუკოვისა და ჰალილ მერთ სოლაკის მოხსენებები
2019-04-24 17:00
24 აპრილს, 17:00 საათზე, ილიას სახელმწიფო უნივერსიტეტის G106 აუდიტორიაში დოქტორი, პოპულაციური გენეტიკოსი ალექსეი იანჩუკოვი წაიკითხავს ლექციას თემაზე: მიწისქვეშ მცხოვრები მღრღნელების ბრუცების, Spalax sp.) სახეობათა წარმოქმნა შავი ზღვის ჩრდილოეთით (Complex speciation history of large-bodied blind mole rats (Spalax sp.) north of the Black Sea).
მეცნიერის ძირითადი საკვლევი საკითხებია სახეობათა წარმოქმნის პროცესი და ჰიბრიდული ზონები ახლო სახეობებს შორის. ერთ-ერთი მის საკვლევი ორგანიზმია ბრუცა (Nannospalax sp., Spalax sp.), რომელიც ფართოდაა გავრცელებული დასავლეთ აზიასა და აღმოსავლეთ ევროპაში, მათ შორის სამხრეთ საქართველოში. ამჟამად ალექსეი იანჩუკოვი თურქეთის ბულენთ ეჯევიტის ზონგულდაკის უნივერსიტეტის მკვლევარია.
ამავე უნივერსიტეტის დოქტორანტი ჰალილ მერთ სოლაკი წაიკითხავს მოხსენებას: მიწისქვეშ მცხოვრები მღრღნელის (ბრუცას) იმუნურ რეაქციებზე ზღვის დონიდან სიმაღლის გავლენა (Altitudinal effects on innate immune response of Turkish blind mole-rats).
მეცნიერის საკვლევი თემაა ბრუცების ფიზიოლოგიაზე ზღვის დონიდან სიმაღლის გავლენა.

მომხსენებელი ალექსეი იანჩუკოვი (Mykhailo Rusin, Ortaç Çetintaş & Alexey Yanchukov (University of Zonguldak)

მიწისქვეშ მცხოვრები მღრღნელების (ბრუცების, Spalax sp.) სახეობათა წარმოქმნა შავი ზღვის ჩრდილოეთით
აბსტრაქტი:
Title: Complex speciation history of large-bodied blind mole rats (Spalax sp.) north of the Black Sea
Five extant species of the subterranean large-bodied blind mole rats have parapatric distribution ranges in a large area stretching from the Carpathian mountains to the north of Caspian sea. All these species have a common evolutionary origin in Anatolia, but neither the exact route of their expansion in to the North Black Sea basin, nor the precise geographic mechanisms of species origin are known. We have constructed a molecular phylogeny of the Spalax species based on the mitochondrial cytochrome b oxidase and the nuclear retinol-binding protein genes. The resulting phylogenetic tree is in apparent discordance with the distribution of the five species: the relic giant mole rat (S. giganteus), found on the western shore of the Caspian Sea, occupies a basal phylogenetic position along with S. graecus and S. antiquus, found in the foothills of the Carpathian mountains. At the same time, the three species found in the Black Sea steppe and the Russian plain, appear to form a much younger, closely related clade. We explain these results by the repeated expansion and contraction of the mole rats habitat during the Pleistocene, with the changing course of the major rives such as Dnipro playing an possible role in isolation between the species.

მომხსენებელი ჰალილ მეჰმეთ სოლაკ (Halil Mert SOLAK, Bülent Ecevit University)

მიწისქვეშ მცხოვრები მღრღნელის (ბრუცას) იმუნურ რეაქციებზე ზღვის დონიდან სიმაღლის გავლენა
Title: Altitudinal effects on innate immune response of Turkish blind mole-rats
აბსტრაქტი:

Immune defense is costly to maintain and deploy, and the optimal investment into immune defense should depend on risk of infection. Altitude is a natural environmental factor predicted to affect parasite abundance, with lower parasite abundance predicted at higher altitudes because of harsher environmental conditions that reduce parasite transmission such as low temperature, high UV radiation, and low host density.
Using high and low altitude populations of the Turkish blind mole-rat (TBMR) Nannospalax xanthodon (cytotype 2n = 58), we tested the effect of altitude on constitutive innate immune defense. Field studies were performed with 34 wild animals in 2017 and 2018 from two low and one high altitude localities in the Central Taurus Mountains, at respective altitudes of 1010 m, 1115 m and 2900 m above sea level. We first compared innate standing immune defense as measured by bacteria killing ability of blood serum. We then measured corticosterone stress hormone levels because stressful conditions may affect immune response. Finally, we compared prevalence and intensity of gastrointestinal parasites of field-captured TBMR.
We found that bacteria killing ability of serum is greater in the mole-rat samples from high altitude. There was no significant difference in stress (corticosterone) levels between altitude categories. Parasite prevalence was significantly higher in 2017 samples but there was no significant difference in abundance or intensity between altitudes nor sexes. Small sample sizes may have reduced our power to detect true differences, nevertheless, this study provides preliminary support that greater standing innate immunity in high altitude animals may reflect greater investment into constitutive defense.

დრო: 24 აპრილი, 17:00 საათი
ადგილმდებარეობა: G106 აუდიტორია (გ. წერეთლის ქ. N1), ილიას სახელმწიფო უნივერსიტეტი
დასწრება თავისუფალია.

ჯონ ვების საჯარო ლექცია: Life / Work Planning
2019-04-24 14:00
24 აპრილს, 14:00 საათზე, ილიას სახელმწიფო უნივერსიტეტის E406 აუდიტორიაში ილიაუნის ბიზნესის, ტექნოლოგიისა და განათლების ფაკულტეტის ბაკალავრიატის ოთხივე კურსის დაინტერესებულ სტუდენტებს ვიწვევთ ჯონ ვების საჯარო ლექციაზე: Life / Work Planning.
ჯონ ვებს აქვს ქოუჩად მუშაობის მრავალწლიანი გამოცდილება სხვადასხვა წამყვან კომპანიაში. მისი ხელმძღვანელობით ხორციელდება JobCoach project გერმანიასა და ავსტრიაში.
შეხვედრაზე დასწრების მსურველებმა 23 აპრილის 18:00 საათამდე უნდა გაიარონ ელექტრონული რეგისტრაცია: https://forms.gle/fyENVsNocjutf7Qo7
*პროგრამის „სახელმწიფო სტიპენდიები სტუდენტებს“ ფარგლებში არსებულ კონკურსში ამ საჯარო ლექციაში მონაწილეობა შეფასდება 1%-ით.
შეგახსენებთ, რომ სასტიპენდიო კონკურსის მონაწილეებმა ელექტრონული რეგისტრაციის გარდა უნდა გაიარონ რეგისტრაცია შეხვედრის დაწყებისას და დასრულებისას, რისთვისაც საჭიროა პირადობის დამადასტურებელი მოწმობა.
სტიპენდიის კონკურსში მონაწილეთათვის რეგისტრაციის დაწყების დრო: 13:45 საათი
დრო: 24 აპრილი, 14:00 საათი
ადგილმდებარეობა: E406 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი

აკადემიური კვლევა, მეწარმეობა და ინოვაცია
2019-04-24 14:00
ილიას სახელმწიფო უნივერსიტეტმა, კლივლენდის სახელმწიფო უნივერსიტეტისა და თბილისის რეგიონული განვითარების სააგენტოსთან თანამშრომლობით დაიწყო პროექტი საქართველოში სამეწარმეო ეკოსისტემის განვითარების ხელშეწყობის, სამეწარმეო განათლებისა და საუნივერსიტეტოს კვლევების მიმართულებით. პროექტი დაფინანსებულია ამერიკის შეერთებული შტატების სახელმწიფო დეპარტამენტის მიერ საქართველოში ამერიკის შეერთებული შტატების მისიის მეშვეობით.
პროექტის მიზანია საქართველოში მეწარმეობის, საუნივერსიტეტო კვლევებისა და კომერციალიზაციის ხელშეწყობა, უნივერსიტეტსა და ინდუსტრიას შორის თანამშრომლობის წახალისება და უნივერსიტეტებისა და სრულიად რეგიონის მასშტაბით სამეწარმეო ეკოსისტემის შექმნა.
24 აპრილს ილიას სახელმწიფო უნივერსიტეტსა და მის საერთაშორისო სადოქტორო სკოლას ვიზიტით ეწვევიან კლივლენდის სახელმწიფო უნივერსიტეტის კვლევების დეპარტამენტის ვიცე პრეზიდენტი დოქტორი ჯერზი სავიცკი და ამავე უნივერსიტეტის ტექნოლოგიების ტრანსფერის ოფისის დირექტორი- ჯეკ კრაზევსკი. ვიზიტის ფარგლებში დაგეგმილია სემინარები ახალგაზრდა მვლევარების, დოქტორანტების, ფაკულტეტებისა და აკადემიური პერსონალისთვის.
სასემინარო თემა იქნება აკადემიური კვლევა, მეწარმეობა და ინოვაცია.
სასემინარო თემის ფარგლებში განხილული იქნება შემდეგი საკითხები:

აკადემიურ გარემოში ტექნოლოგიების გადაცემის სტრატეგიები, პრაქტიკა და მაგალითები;
კვლევებისა და მეწარმეობის განვითარების მექანიზმები;
ინდუსტრიასთან პარტნიორობის შესაძლებლობები და შემდგომი თანამშრომლობის განვითარების გზები;
ღირებულებების შექმნა-შეთავაზება, რაც ახალგაზრდა მკვლევრებს/დოქტორანტებს საკუთარი კვლევის შედეგების უფრო ეფექტურად წარმოჩენაში ეხმარება.

როგორ დავრეგისტრირდე?
მიყევით ქვემოთ მითითებულ ბმულს და შეავსეთ სარეგისტრაციო ფორმა:
https://forms.gle/vdkWUM5d1soy1T67A
გთხოვთ გაითვალისწინოთ, რომ ადგილები შეზღუდულია. მოქმედებს პრიორიტეტის პრინციპი. რეგისტრაცია სავალდებულოა.
რეგისტრაციის ვადა: 20 აპრილი, 2019
სამუშაო ენა: ინგლისური
თარიღი: 24 აპრილი, 2019
დრო: 14:00-18:00
ადგილმდებარეობა: ილიას სახელმწიფო უნივერსიტეტი, E კორპუსი, ოთახი 207

მუნიციპალური სერვისების განვითარების სააგენტო ბიზნესის ანალიტიკოსების შერჩევას იწყებს
2019-04-24 12:00
მუნიციპალური სერვისების განვითარების სააგენტო აცხადებს ვაკანსიას ბიზნესანალიტიკოსის პოზიციაზე და პირველად გასაუბრებაზე იწვევს ილიაუნის სტუდენტებსა და კურსდამთავრებულებს 24 აპრილს, 12:00 საათზე, ილიას სახელმწიფო უნივერსიტეტის E207 აუდიტორიაში.
შეხვედრაზე ილიაუნის სტუდენტებსა და კურსდამთავრებულებს შესაძლებლობა ექნებათ:

გაეცნონ მუნიციპალური სერვისების სააგენტოს საქმიანობას;
მიიღონ ამომწურავი ინფორმაცია ბიზნესის ანალიტიკოსის პოზიციაზე გამოცხადებული ვაკანსიის მოთხოვნებისა და პირობების შესახებ;
გაიარონ პირველადი გასაუბრება აღნიშნული პოზიციისთვის.

შეხვედრაზე დასწრების მსურველებს გთხოვთ შეავსოთ მარტივი სარეგისტრაციო ფორმა: http://bit.do/eN3XM
მუნიციპალური სერვისების განვითარების სააგენტო (MSDA) დაკავებულია მუნიციპალური ელექტრონული სერვისების მხარდაჭერითა და განვითარებით (საქმისწარმოება, ერთიანი გეოსივრცითი მონაცემების ელექტრონული სისტემები და სხვ.), ახალი ელექტრონული სერვისების რეალიზაციით. ამჟამად საქართველოს რეგიონული განვითარებისა და ინფრასტრუქტურის სამინისტროს დაკვეთითა და მსოფლიო ბანკის დაფინანსებით ორგანიზაცია იწყებს მუშაობას თვითმართველ ქალაქებსა და მუნიციპალიტეტებში ელექტრონული სისტემების დანერგვაზე. ამიტომ გაჩნდა რეგიონებში ელექტრონული სისტემების დამნერგავი ბიზნესის ანალიტიკოსთა გუნდის ფორმირების აუცილებლობა.
დაინტერესების შემთხვევაში გაეცანით ვაკანსიის დეტალებს ( https://bit.ly/2VHtgNQ ) და მობრძანდით შეხვედრაზე.
დრო: 24 აპრილი, 12:00 საათი
ადგილმდებარეობა: E 207 აუდიტორია, ილიას სახელმწიფო უნივერსიტეტი

ნაფიც მსაჯულთა სასამართლო და კონფლიქტი გამოხატვის თავისუფლებასა და სამართლიანი პროცესის პრინციპებს შორის: საერთაშორისო გამოცდილება და საქართველოში არსებული პრაქტიკა
2019-04-24 10:00
ნაფიც მსაჯულთა სასამართლოსადმი ინტერესი ყოველდღიურად იზრდება. მედიაში ხშირად ხვდება ნაფიც მსაჯულთა განხილვები. ტელევიზიები, გაზეთები, ბლოგები მეტ დროს უთმობენ ნაფიც მსაჯულთა განსახილველი საქმის დეტალებს და აქვეყნებენ გამოძიების დროს აღმოჩენილ სხვადასხვა მტკიცებულებას. ამგვარი გაშუქება ბრალდებულის უფლებების დარღვევის საფრთხეს ქმნის, რადგან ძნელდება მიუკერძოებელი მსაჯულების შერჩევა პროცესისთვის. მნიშვნელოვანია, საზოგადოებამ იცოდეს მეტი, თუმცა საქმის მასალების დეტალური გაშუქება ხშირად ქმნის წინასწარ განწყობასა და დამოკიდებულებას ბრალდებულის მიმართ, გავლენას ახდენს მსაჯულებზე.
რუსთაველის ფონდის მიერ დაფინანსებული პროექტის ფარგლებში ჩატარებული მრგვალი მაგიდა ადგილობრივ და საერთაშორისო ექსპერტებს შესაძლებლობას მისცემს, იმსჯელონ აღნიშნულ პრობლემაზე, გამოიკვლიონ როგორც არსებული რეგულაციები, ისე – პრაქტიკა და შეაფასონ უფლებებს შორის არსებული კონფლიქტის გადაჭრის გზები.
ღონისძიება ჩატარდება ორ ნაწილად და მასში მონაწილეობას მიიღებენ იურისტები, ჟურნალისტები, პროკურატურისა და ადვოკატურის წარმომადგენლები.
პირველ პანელზე განვიხილავთ წინასასამართლო გაშუქების თავისებურებებს ევროპასა და ჩრდ. ამერიკაში (აშშ, კანადა).
მონაწილეები:

მაიკ გრანტი – აშშ საელჩოს მრჩეველი იურიდიულ საკითხებში
ნიკოლაი კოვალევი – ვილფრედ ლორეალის უნივერსიტეტის პროფესორი (კანადა)
დეივ ბლოსი – ჟურნალისტი, OCCRP

მეორე პანელი დაეთმობა საქართველოს გამოცდილების შეფასებას. განვიხილავთ მაგდა პაპიძისა და მალხაზ კობაურის საქმეებს.
მონაწილეები:

გიორგი მელაძე – ილიას სახელმწიფო უნივერსიტეტის ასოცირებული პროფესორი
დავით კლდიაშვილი – ეთიკის ქარტიის წარმომადგენელი
ნინო აღლემაშვილი – საქართველოს პროკურატურის წარმომადგენელი

„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
ღონისძიება ორგანიზებულია კონსტიტუციური კვლევების ცენტრის მიერ.
სამუშაო ენა: ინგლისური (უზრუნველყოფილი იქნება ქართული თარგმანი)
დრო: 24 აპრილი, 10:00-14:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

რატი ამაღლობელის „სიტყვის სახელოსნო“: „ეკფრაზისი პოეზიაში“
2019-04-23 19:00
23 აპრილს, სამშაბათს, 19:00 საათზე, ილიას სახელმწიფო უნივერსიტეტის წიგნის სახლში „ლიგამუსი“ პოეტი რატი ამაღლობელი ისაუბრებს თემაზე: ეკფრაზისი პოეზიაში ჰომეროსის, კიტსის, დანტე გაბრიელ როსეტის, გრიგოლ ორბელიანის, გალაკტიონის, ჰიუ უისტან ოდენის, უილიამს კარლოს ულიამსის, იოსიფ ბროდსკის პოეტური ტექსტების მაგალითებზე.
დრო: 23 აპრილი, 19:00 საათი
ადგილმდებარეობა: წიგნის სახლი „ლიგამუსი“ (ი.ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ბრალდებულთა საპროცესო უფლებები საქართველოში
2019-04-23 19:00
მართლმსაჯულების გაძლიერებისა და სამართლებრივი განათლების ცენტრი 23 აპრილს უმასპინძლებს საჯარო დისკუსიას თემაზე: „ბრალდებულთა საპროცესო უფლებები საქართველოში“.
განსახილველი საკითხები:

სისხლის სამართლის მართლმსაჯულება საქართველოში;
პირის დაკავება: გამოძიებისა და სასამართლო ეტაპები – სისხლის სამართლის პროცესი;
პოლიციის მიერ პირის დაკითხვა და დუმილის უფლება;
იურიდიული დახმარება სისხლის სამართლის საქმეებზე – პრაქტიკული განხორციელება;
სისხლის სამართლის პროცესის პრობლემური მხარეები;

მომხსენებელი: ილიას სახელმწიფო უნივერსიტეტის სამართლის სკოლის ლექტორი, ადვოკატი ირაკლი ჩომახაშვილი.
ღონისძიებას გახსნის ილიას სახელმწიფო უნივერსიტეტის პროფესორი კონსტანტინე კუბლაშვილი.
„სახელმწიფო სტიპენდიები სტუდენტებს“ პროგრამის ფარგლებში არსებულ კონკურსში ამ საჯარო დისკუსიაში მონაწილეობა შეფასდება 1%-ით.
დრო: 23 აპრილი, 19:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

ანეტე ლორის რომანის „ფრენისგან სუნთქვაშეკრული“ ქართული თარგმანის პრეზენტაცია
2019-04-23 18:30
23 აპრილს, 18:30 საათზე, ილიაუნის S-507 დარბაზში ილიას სახელმწიფო უნივერსიტეტის ავსტრიული კულტურის ცენტრი უმასპინძლებს შვეიცარიელ მწერალს, ანეტე ლორის. გაიმართება ა. ლორის რომანის „ფრენისგან სუნთქვაშეკრული“ ქართული თარგმანის პრეზენტაცია (მთარგმნელი: მ. გალდავაძე).
ანეტე ლორი ორი რომანის, რამდენიმე რადიოპიესისა და მოთხრობის ავტორია. დაჯილდოებულია არაერთი ლიტერატურული პრემიითა და სტიპენდიით.
რომანში „ფრენისგან სუნთქვაშეკრული“ აღწერილია 18 წლის შვეიცარიელი გოგონას ისტორია, რომელმაც უარი თქვა უზრუნველ ცხოვრებაზე და მშობლების წინააღმდეგობის მიუხედავად ამერიკაში ძიძად მუშაობა გადაწყვიტა. ანეტე ლორი, რომელიც თავადაც მრავალი წლის მანძილზე ცხოვრობდა ამერიკის შეერთებულ შტატებსა და ლათინური ამერიკის ქვეყნებში, ძალიან საინტერესოდ და დამაჯერებლად მოგვითხრობს რომანის მთავარი გმირის განცდებსა და პრობლემებზე.
წიგნის თარგმანი 2019 წელს გამოსცა გამომცემლობა „პალიტრა L-მა“.
ღონისძიება იმართება შვეიცარიის საელჩოს მხარდაჭერით, რომელიც სტუმრებს შვეიცარიული ღვინითა და ფურშეტით უმასპინძლებს.
სამუშაო ენები: გერმანული, ქართული
დრო: 23 აპრილი, 18:30 საათი
ადგილმდებარეობა: ილიაუნის ავსტრიული კულტურის ცენტრის S-507 დარბაზო (გ. წერეთლის ქ. N3, მე-5 სართული)
დასწრება თავისუფალია.

საჯარო დისკუსია: „ჯანსაღი გარემო, ეკოლოგიური უსაფრთხოება – პრობლემები და გამოწვევები“
2019-04-23 16:00
23 აპრილს, 16:00 საათზე, ილაუნის წიგნის სახლში „ლიგამუსი“ ილიას სახელმწიფო უნივერსიტეტი უმასპინძლებს არასამთავრობო ორგანიზაციას „ეკოლოგიური უსაფრთხოების ფონდი“, რომლის წარმომადგენლებიც ილიაუნის მეცნიერებთან ერთდ წარმოადგენენ პრეზენტაციებს და გამართავენ საჯარო დისკუსიას თემაზე: „ჯანსაღი გარემო, ეკოლოგიური უსაფრთხოება – პრობლემები და გამოწვევები“.
პრეზენტაციებს გამართავენ:

არჩილ მარშანია – ექიმი, ეკოლოგიური უსაფრთხოების ფონდი
ანა ლორია – ეკომენეჯმენტის სპეციალისტი, ეკოლოგიური უსაფრთხოების ფონდი

მოდერატორი: კახა ქარჩხაძე – ილიას სახელმწიფო უნივერსიტეტი, წამყვანი მკვლევარი განახლებადი ენერგიების დარგში
შეხვედრაზე განხილული იქნება ეკოლოგიური უსაფრთხოების ფონდისა და ილიას სახელმწიფო უნივერსიტეტის ინიციატივები, განხორციელებული და დაგეგმილი ეკომეგობრული პროექტები, ის ეკოლოგიური საფრთხეები, რომლებიც ყველასთვის პრობლემას წარმოადგენს, მათი გადაჭრის მეთოდები და მათი კავშირი სუფთა ენერგიის განვითარებასთან, შემოთავაზებული იქნება ეკოლოგიური პრობლემების გადაჭრის კონკრეტული, პრაქტიკული და ეფექტური გზები, რომელთაც შეუძლიათ ერთდროულად ბენეფიტები მოუტანონ როგორც გარემოსა და ეკოლოგიას, ისე ქვეყნის ეკონომიკას.
დრო: 23 აპრილი, სამშაბათი, 16:00 საათი
ადგილმდებარეობა: წიგნის სახლი „ლიგამუსი“ (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

შეხვედრა კამპანიის „პარლამენტის დღე უნივერსიტეტში“ ფარგლებში
2019-04-23 14:00
23 აპრილს, 14:00 საათზე, ილიას სახელმწიფო უნივერსიტეტის A101 ადიტორიაში კამპანიის „პარლამენტის დღე უნივერსიტეტში“ ფარგლებში გაიმართება შეხვედრა. კამპანიას, რომლის მხარდამჭერები არიან ევროკავშირი (EU), გაეროს განვითარების პროგრამა (UNDP) და ინფორმაციის თავისუფლების ინსტიტუტი (IDFI), საქართველოს პარლამენტი სხვადასხვა უმაღლეს საგანანმანათლებლო ინსტიტუტსა და უნივერსიტეტში ატარებს.
დრო: 23 აპრილი, 14:00 საათი
ადგილმდებარეობა: A101 აუდიტორია (ი. ჭავჭავაძის გამზ. N32), ილიას სახელმწიფო უნივერსიტეტი
დასწრება თავისუფალია.

საინფორმაციო შეხვედრა კავკასიის მთიანი რეგიონების ფორუმი CMF – 2019-ის შესახებ
2019-04-22 17:00
22 აპრილს, 17:00 საათზე, ილიას სახელმწიფო უნივერსიტეტის E207 აუდიტორიაში გაიმართება საინფორმაციო შეხვედრა ორგანიზაცია „კავკასიის მთიანი რეგიონების მდგარდი განვითარების ქსელისა“ და ილიას სახელმწიფო უნივერსიტეტის წარმომადგენლებთან კავკასიის მთიანი რეგიონების ფორუმი CMF – 2019-ის შესახებ. ღონისძიება ტარდება პროექტის „კლიმატის ცვლილებებისადმი საადაპტაციო შესაძლებლობების გაძლიერება სამხრეთ კავკასიაში (SCAC)“ ფარგლებში.
კავკასიის მთიანი რეგიონების ფორუმი მეორედ ეწყობა კავკასიის რეგიონში.
ფორუმში მონაწილეობა შეუძლიათ მეცნიერებს, სპეციალისტებსა და სტუდენტებს, რომლებიც მუშაობენ კავკასიის რეგიონთან დაკავშირებულ სხვადასხვა საკითხზე.
ფორუმი გაიმართება 2019 წლის 30 ოქტომბრიდან 2 ნოემბრის ჩათვლით ანკარაში (თურქეთი).
ფორუმის შესახებ დამატებითი ინფორმაცია შეგიძლიათ იხილოთ ბმულზე.
დრო: 22 აპრილი, 17:00 საათი
ადგილმდებარეობა: E207 აუდიტორია (ქ. ჩოლოყაშვილის გამზ. №3/5), ილიას სახელმწიფო უნივერსიტეტი
დასწრება თავისუფალია.
